open-index/open-wikipedia-markdown huggingface dataset:
Ka̱ram

**Ka̱ram** N ka a̱yet kyang a ya ka̱son bu̱ naat a̱zanson ni du̱ ku bvwot ryiryim ni ba a̱u ku kpa ka̱byen. Sarei ka̱sa ka a̱ yya pfwong du ka̱ram. N ka ban mai a̱n yya nkyang a a̱ naat a̱n bvwot sarei u̱ ka̱sa ka ni.
Ka̱ram nka a̱yet kyang a ta̱twang ya ka̱son na bu̱ du̱wat ti ta̱twang nsshi bu̱ naat a wui bvwoot ru̱ryim ni nyai u̱ ka̱ram ka syak ni bu̱ kpang ka̱ram ka zu n sshi ni bu̱ nyyi cong bai a. [1][2][3] Ka̱ram n ka mi a̱yet kyang a̱ nu nbyi an yya kyang, a̱ ryi a̱ bu kai wwon ba̱tai, ka yet kyang ka̱yat nkyang ka̱mai a a̱ ta̱twang nkyang a naat ba̱cucrak ni wwon, a̱ mai ka̱ram ka ba sook an yya nkyang ni au ncei a a̱katyi nba (or the intervals between them), wwon a̱ bvo mai ka̱shei ka a̱ nwwai an kyang a ni bu̱ tsutswat a ba shai ni. [4][5][6][7] Ka̱ram a̱mi a̱yet ka̱ccan a̱nba̱naai ka bu̱ na̱srong na̱tat.[8]
Nyai ndoson ka̱ram a̱yet kyang a ba n tyi ka̱ssu a̱ twang a̱ gyak an dang tssup bu̱ nkkang ka̱sa bu̱ a̱du̱du̱t a̱huhwa bu̱ saains ni.

Ka̱srong:Jju Wikipedia Outreach

## Defineshon
kyang a ban yei karan ni a swat ba bam (complex).
Ka̱rom

Ka̱rom a̱ yet a̱jjua nbvon, zwa zaan na rai u̱ byyi trang. Ka̱rom a̱ byyi swam a̱ bvwon bu̱ kpikpit nbvon a, a̱u nyam ji ba bra̱ng ka̱ryyi ni, ba yin ka̱ shya a nyam ka̱yit an ka̱ kkwat a̱ ba mi ka̱ryyi, ka yet byin ka̱kro. Ba yin ka̱ brak a̱ tyyi a̱ nyam bra̱ng ka̱ryyi nyyai a̱n yam ka̱yit, ba kwon byin bu̱ bvon-tsaap. Bvon sshi ka̱yat nyam ka̱tsitsrang ji ba yin tyyi a̱ nyam bra̱ng ka̱ryyi u̱ ka̱byen Iran, a ryya ncci kop cci kop swak a a̱ ka̱n syak ni.
 An shong nnyai ba yin yei a̱jjua nbvon nu 'bucca' (cf. Dutch/ Frisian bok, au 'buck') su kpang ka̱ram ka ba bu̱ n shei a̱ nat i hegote, hegoote ('he-goat') ni an cei sencori a̱mba 12.[2] Nanny goat (sheb, a̱na) yin wruk an cei du̱rya sencori a̱mba 18, wwon 'billy goat' (a̱jjua, a̱sam) a̱n cei sencori a̱mba 19.[3][4]
Ka̱rom ka ba bvok ni ba ka̱ yei 'wethers'. 

Ka̱srong:Jju Wikipedia Outreach
Ka̱nkrang

**Ka̱nkrang** A̰yet ka̱bvwa ka ba̱nyeyyu ba̱n swat ni. Ka̱nkrang a̱yet a̱gba̰dang a̱ ra̱u na̱mankrang won a bvo man yet ka̱ba cincong di a̰gba̰dang ka̱nkrang.

Ka̱srong:Jju Wikipedia Outreach
Ka̱ntson

**Ka̱ntson** A̱yet nom a sshi a̱zanson ka̱pffun ni. Sisak nom a̱ cong bai ni. Ka̱ntson a̱ na brang u̱ ryi nkyang bu̱ na̱ram a bvwong.

Ka̱srong:Jju Wikipedia Outreach

## Philosophy
hwwa  duwan dani kantson ni, na̱nini̱ ,karam-bai a̱ chong dung bu bayaan o ka zu ni chiang filosofi  karam . 

 .
Ka̱srong:Jju Wikipedia Outreach
Ka̱ron

**Karon** A̱yet ka̱kon ka a̱ na rai a̱ tyyi a̱gba̱dang bu̱ a̱pyipyi awwon a̱ sum a̱bvuk an dak ni, Ka̱kon ka ni a̱yet a̱yring ka̱yat na̱kon ka a̱ tsuung u ka̱yit ka̱byen Ba̱jju ni. Ka na krok du̱sum a̱nduron; ku a̱ bu̱ takut a̱ won a ku̱yak na̱won na ba nyei dak a̱bvuk ji nu kop u̱ kkwot ni. Ba na kpei a̱bvuk u a̱ su khrwap a̱ sswa npyyi na wwon tswa ji ba wan a̱ bhrap a̱n tswa zzwai.

Ka̱srong:Jju Wikipedia Outreach
Ka̱rryi ka̱gban

**Ka̱rryi ka̱gban** A̰yet ka̱tswa ka̱gban ka a̱ sshi ka̱bvwa ka̱yring a̱ nyyai an sot jring  a̱won a̱ ssha a ya kason bu̱ swat du̱ccu nba ni. Ba na sook ka̱ram a nok ka̱bwa swat nba ka a rung a̱bvong a̱n yya na̱swang wwon a̱ kop nbyen a a̱ wruk i a̱ myrimm a̱n yya a̱zwan nu a na trom ni.
Ka̱ryi ka̱gban a na byyi a̱na ka̱gban ayring u a̱ kkwot du̱cci ti ni bṵ ba̱nakkwu ba̱nap ba a̱ wui kkwot du̱cci ni wwon a̱ byyi ka̱tswa ncei ba̱sam bu̱ ba̱nap ba a̱ byyi nhywak ni a̱zuna̱ram. [2] Ku na nu srak na̱sa na, na̱gban a na rwa a̱ wwut a̱ hwwut u̱ na̱ram, nba zu n yei jji ji [3] na rwa wwut u̱ nat cat na̱bvwa na ba ma̱ nu nkrak ka̱zzu a sak ka̱ryyi nba ni ku ba kaat aṵ shot nkyang a ba̱ ya ni.

Ka̱srong:Jju Wikipedia Outreach
Ka̱ryan

**Ka̱ryan** (kp.: Na̱ryan) A̰yet kap rwam a̱ ba̱sam ba byi ni, nkpa ba na n yya pfwong an krok ba̱nshii ka̱yat a̱nab ka̱ram ka ba na nmon an yya du̱̇wat tyei na̱won ni. Kap a̱ni sshi a nyam nbrang bu̱ ba̱nyeyyu.

Ba ssha du̱wan 'karyan' nyaai an kyaang a wap latin na ba yin n yei rum ni. Ba̱yaan a̱ yin ssha du̱wan ti ni nyai a Indo-European *pesnis, bu̱ du̇̄wan Greek ti πέος = "penis"  Indo-European *pesos. Ka̱min ba yya pfong di latin an shong, ba yin yai ka̱ryan ka wwang ka̱yat a̱byai ba̱ryaat an yyi nshong. Wwon Oxford English Dictionary nu a̱ wruk bu̱ kidei ji u̱ du̱rya 1379,[6] wwon ka̱yat a̱byai ba̱ryat nu ba a̱nyyi 1684, Steven Blankaart a̱ yin yei du̱wan a̱ ya wwang wwon ku byyi nkyang nhwa a̱cip a a̱ byi wa bu̱ ryen bu̱ kpa ni, etc."[7]

Ka̱srong:Jju Wikipedia Outreach
Ka̱ryi

**Ka̱ryi** A̱yet bat a̱ ba̱nyet ban swat ni. Nyai npffu yring su kpang a̱bat a̱ ba nok ni nyya npfong da̱  ni di wrang bu̱ tswak bu̱ saai nkyang bu̱ bra̱ng nyam ni. Bat byyi tswa bat bu̱ ka̱kang bu̱ dissu n bvwo za nwwai, awon a̱ byyi tintaa na ban hwwun ka̱nu ngeng bu̱ nkyang hwam a̱ ga nbvwo a̱kang ba̱nyet bu̱ nkyang zaan nwwai ba̱tai ni. A̱kpak na̱sa a̱zuka̱pfuun a̱ byyi a̱bat kwai, bu̱ ka̱bvwa wrang, bu̱ ka̱bvwa sswo bu̱ ka̱bvwa pfui u̱ du̱nok tuyring. A̱cecet na̱sa na̱yaan a̱ byi ka̱bvwa a̱nbvwo bu̱ pfui. Na̱sa na ba man nok a̱ ga nkap a̱kuyak ni, a̱ ru byi a̱bat bra̱ng nyon bu̱ na̱bvu bu̱ yam ka̱ryi.

Ka̱srong:Jju Wikipedia Outreach
Ka̱sa

**Ka̱sa** (simbol: ) nka a̱yet a̱nba̱tat ka̱ta̱ngwat du̱ a̱ hywed nom ni a̱ bvo ma̱n yet bu̱ ka̱rak ka nkyang byyi sso na maai a̱n swat ni. Ku cong a̱mi rot ka̱sa ka a̱ byyi a̱cecet nkyei ba̱shekkwot du̱ a̱ ya ka̱sak ka̱srong nswak a̱tuyring ka̱yat ncci (70%) ni kpit a yet tswa ka̱byen wwon a̱ sshi a nbyrimm ka̱sa ji. A̱kpok na̱byen ka̱sa na a̱ swat duduk a won a sshi bu̱ na̱kon bu̱ ba̱pyyi ba rai a bap na̱bvwa na ni.

Ka̱srong:Jju Wikipedia Outreach
Ka̱sshang

**Ka̱sshang** a̱ yet kyang a ba na nbra̱ng ba̱shekkwot au nkyang swa a ga nat i na wui wyang ni.Ba ru ntyei ba̱byyang, au a̱hyuu au nkkwa au zwa nkyang ka̱ram ka̱yaan.

Ka̱srong:Jju Wikipedia Outreach
Ka̱ta

**Ka̱ta** Kyang nzwang bu̱ ba̱ccen.  Kon na ba shap a̱ ggwak an dop kpa̱ta a̱ ga ntang nhyot ni. Ba bvwo Ba̱jju bu̱ ka̱ta bu̱ ba̱ccen nyyai ndoson. U swatka̱sa a̱ntyok Ba̱jju ba byyi Agwam ba̱tang na̱ta nu a̱ yet a̱ntyok u a̱ cam ka̱ccet tot ka̱byen ka bu̱ kam ka̱yit ka̱ram ba̱ccen bu̱ nkyang a mon bu̱ tsswa nda ka̱jju ni.

Ka̱srong:Jju Wikipedia Outreach
Ka̱tak A̱ka̱duna

**Ka̱tak A̱ka̱duna** ([ka̱tak Akaduna] ⓘ; Tyap: A̱tak Ka̱duna [a̱tag kaduna] ⓘ; Kpat: Kudancin Kaduna [kudancin kaduna] ⓘ; Shong: Southern Kaduna, ba yin yei *Southern Zariya*) a̱yet a̱kpai u̱ ba yin n yei a̱zagbang ka̱tak Zariya ni, a̱yet a̱kpai u̱ ba̱nyet byyi tada Nok ji ba yin nswat ni, ba yin kwon byin au̱ ya yei a̱kpat ba. A̱kpai a̱ ni a̱ sshi a̱zagbang a̱katyyi ka̱byen Naijeriya. U̱ hywa ka̱zzu ba̱nyet Ka̱tak A̱kaduna, A̱kpai a̱ni a̱ byyi na̱macwang nsat gomnati ba̱na swak bu̱ a̱hwa su kpang swak bu̱ a̱tat ka̱yat nswak nhwa bu̱ a̱tat ka a̱ sshi a̱ sitet A̱kaduna nu ni.

Ka̱srong:Jju Wikipedia Outreach
Ka̱tak A̱merika

**Ka̱tak Amerika** A̱yet brim ka̱byen a̱za̱nshyring tswa ka̱sa ji [g] a̱kpok a̱za̱̱gbang ka̱tak u̱ bu na̱maccwang na̱bvwa a̱za̱gbang ka̱za nu.

**Katak Amerika** A̱mon bu a̱gbadang diywu Pacific a̱zabang ạ̱zanshring, a̱zabang kaza bu a̱jenshring nu a̱mon bu̱ a̱badang diywu Atlantic, Drake Passage a̱shyi azabang katak; Kazah Amerika bu diywu Karibiyan a myii azabang kaza nu nvwak a̱jenshring na.
Ka̱tak Nkpang

**Ka̱tak Nkpang** A̱ nyai a kkwaan Zonzon e kabyen batyap yet sat u̱ kankrang nabyen u Zangon Ka̱taf a̱ cincong sat katak a̱ Sitet a Akaduna. A̱zabang akatyyi 
Naijerya. Zuzzwa kabvwa tssoo pfing ji yet 802142.

Ka̱srong:Jju Wikipedia Outreach Zonkwa 2025
Ka̱takryigan

**Atakligan, or Taligan**(Akpa̱t: magamiya) A̱ yet ka̰nkra̱ng an kkwan Zonzon, cincong sat Zangon Ka̱taf a̱zaba̱ng ka̱tak site̱t A̱ka̱duna au ka̱byen a̱ka̱tyi Naijeria. Zu̱zzwa̱ ka̱bvwa̱ tsso̱p pfwo̱ng ka̱bankrang ji yet 802143. Ka̱bvwa̱ kyra̱k ka̱non ntazwa̱ ka a̱ ra shyi shishre̱k bu̱ ka̱bankra̱ng ka̱ ni nka a̱ ye̱t ka̱ra̱k kyra̱k ka̱no̱n nta̱zwa̱ a̱nyyi̱ Yakubu Gowon ka̱ ya nJat (Yakubu Gowan Airpot,Jos).

Geography / Landscape
Atakligan a̱ byi shyi a̱zagut su kpang ka̱mak 682m.[6]

Climate Yya kabvwa sai bu shrim
Atakligan a byi wum nwun u durya 27.9 °C (82.2 °F), bu̱ ka̱ram shou bat an jujok 32 °C (90 °F) bu̱ shrim an jujok 22 °C (72 °F),za na bvwa ba an gbam du̱rya nu bu̱ duwwok   14 mm (0.55 in), swat du̱du̱k 51.1%.[7]

Ka̱srong:Jju Wikipedia Outreach Zonkwa 2025
Ka̱shura

ʼʼʼKa̱shuraʼʼʼ A̱yet a̱yring ka̱yat nkyang a̱bvom ka ba tyap ni. Da̱ ni di kpit nkyang tyap a ni, a̱ nu hywak wun a̱n nwwa u̱ su wruk ka̱nu ya̱ni wwon u̱ tyyi kun da̱ ni di an cat ni. A̱ nu cam tyap a cuccrak bu̱ yya ji a̱n cat wun na ku nwwai ni u̱ gu ma̱n wwut bu̱ du̱wan ti yya ji an cat ni.

Ka̱srong:Jju Wikimedia Outreach
Ka̱siyang

**Ka̱siyang** A̱yet hung a̱ra̱ntyok.
Ba na yya pfwong bu̱ du̱wan tini a̱n tyyei ka̱ba̱won a̱u hung a̱ra̱ntyok. Ku̱ ka̱siyang a̱ rai a̱tat za swak bu a̱nunai, a̱tat-a̱ssu  a̱yin, ba na ka yei a̱ra̱ntyok.
Zam an cei bu̱ na̱srong a̱yet ka̱zzu u̱ nankrang. Ni a̱mi ban nyya an cong cei nba na. Ka̱ ccet ncei ka ni a na byyi cet a ran na̱bvwa na ba nsshi ni. Ka̱ryong ka ma, a̱yin nu a̱ wui cong ciccrak bu kyang a ba cat ni, ba na ku ryyi na rat au̱ a shim a ryyi kunkang au̱ kurmat a rau kpit a. 

Ka̱srong:Jju Wikipedia Outreach
Ka̱tanhrung

**Ka̱ta̱nhrung** a̱ngbam ncei kap nbvwak u a̱ brang pyem bvwan bu bra̱ng nkyang ni.Na̱ta̱nhrung na̱pfwon a̱mi a̱ pfwok a ka̱ntai nbvwak.

Ka̱srong:Jju Wikipedia Outreach
Ka̱tassi

**Ka̱tassi** An kap a̱neyyu, ka̱tassi a̱ sshi a̱za gbā̱ng du̱ccu a̱yet kup du̱ccu. Tazwa ka̱tassi ka a̱yet rang a̱cat du̱ccu ka̱rak ka a̱cat du̱ccu nan dai ni.
Ka̱ta̱ngwat

**Ka̱ta̱ngwat** A̱yet a̱kpinkprang a̱kukkat u̱ a̱ ya a̱ssu ni, a̱ ya tung a̱ tyyi di cet kwak tyei a̱katyi.  Nom yet ka̱ta̱ngwat ka̱yring  ka̱yat a̱kwukwak ka̱tswa na̱ta̱ngwat, ku sshi ba̱shishrek bu̱ ka̱sa ka nkpa zun kpa̱ ccang ku shii. Ka̱tswa na̱ta̱ngwat ka niyak bu̱ ka̱sa ka nkpa zu na n na̱ ccang ba̱yuyrrui a̱ta̱tuk a̱nye na̱ma̱n sa̱ntyim. A̱cecet na̱ta̱ngwat an sshi wwon a̱ byyi a̱yiyrek da̱ni di: a̱kwak nyak, bu̱ hywan, bu̱ a̱ra̱nda ni.

Ka̱srong:Jju Wikimedia Outreach
Ka̱ta̱nhrung

**Ka̱ta̱nhrung** Na̱ta̱nhrung a̱ yet angbam nkap a̱tak bu nbvak. Nyam da̱ ni du̱ Bahyum ni ba cong du̱ nata̱nhrung mba ba. Ba̱nyeyyu, bu̱ kpit nyam a a̱ cong di na̱ntai a̱tak mba na, sarei banyyi ba a ssang ka̱tsak ni; nyam ji byyi bu a̱tak a̱naai ni ba cong du̱ ka̱ngbap nantai  a̱tak, nata̱nhrung.

Ka̱srong:Jju Wikipedia Outreach
Ka̱ta̱nom

**Ka̱ta̱nom** A̰yet ka̱ram nyyai a̱ja̰njai a̱ta̱nom su kpang kpa̱ nom. Ka̱ram a̱ya nom ku̱ kyyap na̱at kpa a̱za̱gbang a̱za̱nshring.

Ka̱srong:Jju Wikipedia Outreach
Ka̱tso-biyang, Naijerya

**Kanai** (Akpat: Gora) a̱ yet kkwan a̱ bvo yet ka̱bankrang a cincong sat Zango Kataf ka̱yat ka̱tak sitet Aka̱duna ka̱yat a̱katyi ka̱byen  Naijeriya. zuzzwa tssop pfwong a̱ yet 802139.
Ba̱ yet Ba̱tyap a̱mi ka̱yemi

Ka̱srong:Jju Wikipedia Outreach Zonkwa 2025
Ka̱tuk

**Ka̱tuk** ka̱yring a̱yet ka̱ram ka ka̱sa ka ka na sook a̱n krang nom nkrang ka̱yring ni. Ku̱ zu nu̱ tyen, ku na sook swap tswam ka̱ram jujok nswak nhwa bu̱ a̱naai (a̱ccwang njijok u̱ 86400). Da̱ ni dū̱ nom  kun srwap ni a̱mi na̱bvwa na ma̱n nwaai a̱ wuut ka̱ta̱ntson, bu̱ ka̱ta̱nom, bu̱ a̱janjai a̱ta̱nom, bu̱ ka̱jenshring bu̱ ka̱ta̱tuk.

Ka̱srong:Jju Wikipedia Outreach
Ka̱tyai

**Ka̱tyai** Nka a̱yet kap rwam a pfwok nkap a̱tak bu̱ ka̱hwa ni. Nkpa mi a̱yet ka̱ba̱hyruk nkap ka, a̱kpai u̱ a̱ sshyi a̱katyyi angre-hok bu a̱tak a. 

Ka̱srong:Jju Wikipedia Outreach
Ka̱tyap (ka̱byendu̱tyok)

**Ka̱tyap** Nka a̱yet a̱zu̱zrak ka̱bvwa nu Ba̱tyap Ba nsshi nyai ndoson ni. Ka̱tyap a̱ sshi a̱ gungung na̱ byen du̱ccu a̱nyring ncen A̱ka̱duna an tsakkat a̱katyi ka̱byen Naijeriya. Ka̱kpri tung tyei ba ka a̱ sshi Ka̱tak Njei.

Ka̱srong:Jju Wikipedia Outreach
Ka̱won

**Ka̱won** A̱ yet a̱nyeyyu nu̱ a̱ sshi an cei a̱katyyi ka̱ram nbyin bu̱ ka̱ram wat hung ni. Ka̱ram ka̱yaan ba ma̱ na yei du̱krup ba̱sok ti ba ka̱n wui byin ni ka̱won. U̱ na̱byen Ba̱shong, ka̱won a̱ yet cincong a̱yin nu ma ni a̱ kan tat cei yaan ni ba, madei a̱ maai a̱ yya nkyang a a̱kpak ba̱nyet ba yya ba̱sat ni ba, da ni di su srwang u̱ kwoi au swa nkyang hyong ni. Ba̱ ra̱mi myang ba n ba wwon ba sook cot trang krum du̱twang bu̱ nkyang ya du̱ccu ba ba, du̱ ba n ba wwon ba hwaat ka̱sak ka ba nu n gho a̱ccu nba ni ba.
'Ka̱wonʼ a̱ bvo man ssha a̱ yet du̱wan ti ba n tyyei kwon byin ni, da̱ ni di na̱won nbyin a̱yin ni di ba̱nap di ba̱sam a̱u na̰won an sot a̱u wap a̱u ka̱nkrang a̱u ka̱bvwa tsuup au cei nyyi a̱rya, da ni cei ka̱pffun au cei a̱ccwang ni.

An trwang ji, ka̱won a̱ yet a̱yin u a̱ kan tat a̱rya a̱yaan na ba sak ni ba.

Ka̱srong:Jju Wikipedia Outreach
Ka̱tsan

**Ka̱tsan**  (engineering), Akpai dunok u̱ a̱ mon tswa du̱nok ji bu̱ kabyen ka ni wwon a̱ byi du̱wat ti na n brang du̱gbaryet du̱nok ti a nwwai i ka̱byen ni.

Ka̱srong:Jju Wikipedia Outreach
Ka̱ta̱tuk

**Ka̱ta̱tuk** A̰yet ka̱ram ka nom ku nta̱yut a̱won ryin u̱ kup ka̱sa ka ni. Nom nu sshi ṵ sai a̱ kpai a̱yring a̱won ryin u̱ shii an ggwo yring a̰. Yya tyong kat nom di ka̱sa ka a̱mi a̱ kwak ka̱ta̱nom bu ka̱ta̱tuk.

Ka̱srong:Jju Wikipedia Outreach
Ka̱won ka̱niyang

**Ka̱won ka̱niyang** A̱yet byin a̱nab. Ka̱niyang au̱ anbyring a kwon byin bu̱ ba̱nyet ka byyi. A̱nab a̱yet du̱wat byyi au̱ kwon byin ba̱sok.

Ka̱srong:Jju Wikipedia Outreach
Ka̱won ka̱siyang

**Ka̱won ka̱siyang** Ka̱won ka̱siyang a̰yet byin a̱sam; kasiyang au a̱rantyok ṵ a̱ kon byin bu̱ banyet ku byin ba ni̇. 

A nom nyai bu̱ kpang ka̱pfun ma, u na̱bvwa na ku̱yak a̱ miyet kyang hung  ni, ba sak rya bu kpungtun u̱ na̱won ba̱sam a̱ rau ba̱nab, ba ccang ba̱sam ba rau ka̱bvwa ssang bu̱ byi cet wwon a̱ bvo yya npfong ku̱yak a ba̱gungang.

Ka̱ ya Caina ba yin shim tyei u̱ ssang u̱ ka̱won ka̱yring an trwang ji su kpang  2015,  a̱ ga n yyat cam a̱guguk rai ka̱tswa ba̱nyeyyu. 

An tada ji tssup ba̱sam ni, ba̱sam a̱ nu ya digado a̱ wwon ba̱nap a̱ si shya.[1]
U̱ na̱bvwa na̱yaan tada ji na wwat ba̱nyekkwo na̱won nzam shya hywat a bvwon ni. Da̱ ni di u̱ ka̱ram nkpa ka̱za ni anyekkwo kawon kasyang u nu a na sook akpok nkyang digado atyi ti. 
Kaya Japan tada zaan ji mon bu̱ a̱nyekkwo ka̱won ka̱syang ni ba mon bu: "ba̱nyet ku byi ba a nu swat bu̱ a̱nyekkwo ka̱won nu ku a̱ yet ka̱syang" wwon "ku ka̱won ka̱syang ka a̱mi a̱ yet a̱nyekkwo nu ba, ba̱nyet ku byi ba a̱ bvo ma ni swat ba nu".[2]

Ka̱srong:Jju Wikipedia Outreach
Ka̱za

**Ka̱za̱** 
U̱ na̱bvwa na ba n tyi rya/ka̱ssu u̱ Ka̱za kayring ni, Ka̱za a̱ yet a̱gbodang a̱ yyu a̱ yya nkyang ni a̱ bvo sshi a̱za̱nson ni wwon a̱ yet ka̱bvwa ntyi rya.[1] U̱ na̱zzu na ma, a̱ hwa tyi rya bu̱ ka̱ssu sshi u̱ na̱za ba̱gungang ni, ka̱za nka a̱ yet "tswa au kyang a ba ntyi rya ka yya nkyang wwon a̱ cong bu̱ du̱wat ti nkyang a̱ na̱ naat a̱n bvwot ni bu̱ su̱cet swatka̱sa, nkpa n byi ba n ka kok ntong.[2] 
Ntyi rya u̱ byi ka̱za ka̱yring ka a̱ yya nkyang bu̱ ka̱sa ka ni a̱ mi ba nyei 'atheism'.[3]
Yya ji ba̱ n ccang a̱ bvo hwa ta̱zwa Ka̱za ni a̱ bvwon ba̱ta̱tai. Ka̱tswa ba̱nyet yya a̱dudut a̱huhwa bu̱ a̱gyugyak tssup a̱ ka̱n wruk bū̇ a̱cecet tazwa ku̱ Ka̱za a̱n sshi ku ka n sshi ba.[4] Atheism a̱ trong n sshi ka̱za. Agnosticism a̱ ssang di n sshi ka̱za yet kyang a a̱yin na̱ ssha a̱ bvwo ni ba. Ba̱yaan a̱ bvo ma̱n hywa di bvwo kyang tazwa nsshi ka̱za nyai u tyirya a̱ mi. Ka̱za a̱ mi a̱ ssang ka̱bvwa yet a̱gbodang sa̱rei an kyang n sshi.[1] Ka̱za a̱ mi a̱ yet du̱wat konzan nkyang a̱ bvo yya nkyang ba̱ sa̱rei, a̱ bvo na cam, a̱ na gho, a̱ bvo yya du̱tyok u̱ ka̱sa ka sa̱rei. Nu a̱ tung a̱ tyei ma a̱ bvwon bu̱ nkyang a na̱ yya ni,[1][5][6].

An tada ba̱yanyet, ba tyi rya bu̱ ka̱ssu u̱ ryi yya ji ba nu̱ n ssha kpungtun a nkyang ntswa bu̱ tssup mon kyang bu̱ ka̱za ni, ku na su mon bu̱ yya kok ntong bu̱ naai, wwon bu̱ sak ka̱za ka̱nu wwat konzan kyang bu̱ a̱tsatsak ka̱ccet.[1] Ka̱za a̱ byi wap ntyei ba, a̱yiyrek a ba nywa ka̱za ni a̱ tssung wwon a̱ bvo sshi u yya ji ba n bvwo ryyi bu̱ yya nu̱ ji ni.

Ka̱srong:Jju Wikipedia Outreach
Ka̱za A̱merika

**Kaza Amerika** A̱yet brim kabyen a mi [b] a kpai kaza bu̱ a̱jenshring kasa nu (hemispheres).[c] Kaza Amerika a̱ya hwwet azagbang kaza nu di duyywu bashekwot Arktic, awwon du̱yywu bashekwot Atlantik a̱zagbang a̱tatson nu, ka brak ba a̱zagbang katak a̱tantson nu, katak Amerika a mi a ni ryi bu̱ du̱yywu bashekwot Karibbyan, ka bo brak ba a̱zagbang katak bu̱ a̱jenshring nu, du̱yywu bashekwot Pasifik a ni shya. Akpai ayyu an brang bu̱ a̱katyi Amerika (ntamak bu̱ Karibbyan, Akatyi Amerika, bu̱ Mekziko) bu̱ Kaza Amerika.
Ka̱zzwan ba̱ryyat (du̱jem)

**Ka̱zzwan ba̱ryyat** A̱yet a̱yring ka̱yat a̱cecet a̱ccu ba̱ryat ka ba tung a̱ tyyi ṵ du̱jem ti ra shii ni, da̱ni kpa nkkang a̱u ntwrang, a̰u a̱bvom a̱tushik. Ba ssha a̱ twang na̱zzwan a̰u ba ntyei bu̱ āccu ba̱ryyat a̰u nkyang nhwa na. Kpa yring u̱ drok u̱ byyi na̱zzwan baryat ba̱gu̱ngang.

Ka̱srong:Jju Wikipedia Outreach
Kemerun

**Kema̱run** [a] ba ba̱ bvwo bu du̱yrã̄k, Ka̱byen Du̱tyok Kema̱run. ba̱ sshi gun kabyen A̱katyyi Africa. Ba byyi sisaai ka̱byen bu Najerya a̱zagbang a̱za̱nshring wwon a̱za̱gbang ka̱za bu Cat, a̱za̱gbang a̱ka̱tyyi a̱ta̱ntson,ba byyi sisaai bu̵̱ A̱katyyi A̱frika,wwon a̱za̱gbang a̱za̱nshring ba byyi sisaai bu Ekotorya Gini bu̱ Gabon bu Kongo a̱za̱gbang Ka̱tak. ,, 

Ka̱srong:Jju Wikipedia Outreach
Kenya

**Kenya** a yet ka̱byen a̱zagbang a̱tantson an byrim ka̱byen Afrika.Bu ka̱tswa ba̱nyet ncci kop cci kop nswak nnaai bu̱ a̱tuyring (47.6million),bu̱ kyang u̱ du̱twang ba̱nyet a̱za̱ccu anyi  cci kop sswa bu̱ swak bu̱ a̱kumnbvuyring (2019). Ka̱byen ka ni nka a̱ yet amba nswak nhwa bu̱ a̱nunai u byi ka̱tswa ba̱nyeywu u̱ ka̱sa ka ,won a̱ yet a̱nba̱tuyring an byrim ka̱byen Afrika. A̱gbadang kankrang du̱tyok nu a̱ yet Nairobi won a̱nyi ntsuup u a̱ bvo yet a̱kukkwo ka̱bvwa ni nu a̱ yat Mombasa, a̱cecet na̱nkrang na̱yaan a̱ mon bu̱ Kisumu, bu̱ Nakuru.Kenya a ya gbyit bu̱ na̱byen a̱zugak da ni di Sudan a̱za̱gbang du̱tyin bu̱ Ethiopia du̱tyin bu̱ Somalia  a̱za̱gbang a̱ta̱ntson, Uganda a̱za̱nshring bu̱ Tanzania a̱za̱gbang ka̱tak bu̱ Kyei ba̱shekkwot India.

Ka̱srong:Jju Wikipedia Outreach
Khartoum Offside

**Khartoum Offside** ayet 2019 Sudan nvwuo antyok documentary manwwuk bu tyyi ahuhhwa ̱ ū tazwa naneyang bu nhung banyiring, kayat Sudan, yyiyya, jem awwan an kak bvwak a̱ banung wruk a manwwuk ni bak yyai Marwa Zein. Ba yyiyya premier nu kayat kasa ka dirya 2019 Berlinalekayt Germany awwan ma anshyi kayat banyet tat a̱ shyyi kayat Sudan u yyiyya a manwwuk ni.
A̱ sook arya anaai na yyiyya a̱ manwwuk ni. Rot yyiyya ji bayan cyan banyiring banyet kyang ba kayat Sudan ni karam agaga Sudan yyiyya ba kayat dirya 2018/19,  ayin a ra Zein ba karam ya ma gwamnati Sudan cat byyan npfwun ạmanwwuk nu ka .
Sarei bu ami anzzup u̱ ashyya yyiyya na kayat Khartoum, Sudan, nu Marwa Zein tyyi kayat ORE Production bu Hendrik Underbjerg bu Stray Dog Productions, Copenhagen, Denmark bu Oslo, Norway.

[[Ka̱srong:Jju Wikipedia Outreach Zonkwa 2025]
Ka̱yrak

**Ka̱yrak** a̱ yet yya nzwang au, a̱mbvwo nzwang a ba yya a ga n tyei ba̱nyet shok bu̱ pfong a̱nsham ni.U̱ na mon bu̱ bang u̱ ku bvwan u muk a̱yin a ku yyak a̱ tyi ka̱byen a̱ yya ji na nu n yyat tyi a̱tyintying ni ba a zu yya ji ba n wrak bvwak yya na ni.

Ka̱srong:Jju Wikipedia Outreach Zonkwa 2025̱
Ka̱yrak Judo

**Judo** (Japanese: 柔道, Hepburn: Jūdō; lit. 'gentle way') a yet zwang kayrak Japanis ka ba yya di bvwak an sang mkyang nzwag ni, ba za yya ambvwo Olympic nyai u durya (since 1964), Ambvwo Paralympic nyai (since 1988) bu̱ Commonwealth nyai (since 1990). Judo nu ayet akunkrang nzwang kayrak u ba yya aa tyak kasa ka ni a rau koit a.[3][4][5] Ba yin nwwa Judo u durya 1882 nyai nbvak. Kanō Jigorō (嘉納 治五郎) a̱ yin yet angwak u kayraku ba yin pfong ba nu ni nyai banyekwo.

Ka̱srong:Jju Wikipedia Outreach Zonkwa 2025
Kkwan Senet A̱katyi A̱kaduna

**Kkwan Senet A̱katyi Akaduna** nkpa a kyei a̱ccwang nsat a̱tuyring a a̱ su mon bu̱ Birnin Gwari, Chikun, Giwa, Igabi, Akaduna A̱jenshring, Akaduna Wwut nkpa, bu̱ Kajuru. Ka̱nkrang AKaduna nka a̱ yet ka̱kpri tung ka.

Ka̱srong:Jju Wikipedia Outreach Zonkwa 2025
Kkwan senet ka̱tak A̱kaduna

**Kaduna South senatorial district** a̱ yet kkwan senet a byyi a̱ccwang nsat ka̱byen A̱kaduna ba̱na a̱nunai a̱nyyi na a̱nta̱mak bu̱ Jaba, Jema'a, Kachia, Kagarko, Kaura, Kauru, Sanga, bu̱ Zangon Kataf. Fwantsam a̱ mi yet a̱gba̱dang ka̱kpri tung ba̱nyet u an kkwan a ni.Amos Magaji a̱yet a̱yring kayat banyet ka ba tssa ba shyi brang 
azabang dikigkrang kayat nsat ka m̄a ba jem a̱tazwa kani . sarai cincong sat ji a shyia kabrang a̱yani ba bawuat nakan HIV bu wui tan kyang .
Ka̱srong:Jju Wikipedia Outreach

 .
Kok ntong

**Kok ntong** Yet yya ji zu nyya u̱ tyyei tsuup Ka̱za ni. Kok ntong bvwon bu̱ yya trumm rwam bu̱ ram ka̱nu, ku sshi u̱ bvwo di Ka̱za a̱n sshi a̱ bvo byi cet bu̱ ka̱bvwa ka̱yat npfwa njit. kok ntong a yet yya wrak du̱gbadang di̱ a yin u a̱ brang a̱gbadang a̱kprak ni da ni di A̱gwam au a̱ntyok wwat trwang ni.

Ka̱srong:Jju Wikipedia Outreach
Kom

**Kom**  (cadaver) kyang a ba ru n yei kom ni nkpa yet a̱nyeyyu nu a kan kkwu ni.Ba̱nyet myamm bvok nhyyu bu̱ wwat na̱kan bu̱ ba̱yanyet ba a̱ shyi u̱ zop yya ji rwam a̱nyeyyu kun ndyi ni a̱ bvo man gyak na̱bvwa swat nhyyu bu̱ nkyang kwak du̱kkwu bu̱ cong bü̱ du̱wat jji nkap a̱ byyi ka̱ywap bu̱ kabvung a ba̱nyet shyi a̱cet ni, na yya pfwong di nkom an zop nkyang a ni. Na̱won myyam twang bvok a̱ twang kom rot ku yet a̱yring ka̱yak du̱twang mba ka.

Ka̱srong:Jju Wikipedia Outreach
Konggo

**Kongo** ba nyei republik a̱nyi kongo ni bu̱ kongo brazazaville a̱ yet a̱gbadang ka̱byen u̱ a̱ sshi a̱n gyep ba̱shekkwot a̱ka̱tyyi nbyrim Afrika ni,a̱zagbang a̱zanshring a̱gbadang ncen kongo. Ba ya gbyit bu̱ Gabon a̱zanshring, kamerun a̱za̱gbang a̱ta̱ntson .

Ka̱srong:Jju Wikipedia Outreach
Kpa

**Kpa** Kpa a̱yet a̱bvubvot a̱ruruk nkap u̱ a̱ krang rwam a̱neyywu a̱u nyam ni. a̱ yya pfwong hwwun nkap a̱neyywu a̱u nyam ni, kpa na bvu brang u̱ ssap yya ji ka̱bvwa ka nyya ni a̱ bvo pfwong nkyang a naat n bvwot ni.
Nkyang zaan na tssup na̱ccan ni a̱ bvwon bu̱ a̱kpa. 
A̱ nyam ji zzwa na̱won ni (mammals) kpa na yet nkap a byyi na̱ ccan a a cam nkyang a sshi a̱ta̱hwa nkpa ni da ni du̱ acip bu̱ nkup bu̱ nkyang a̱ sshi ka̱yat rwam ni a̱neyywu a̱u rwam ni. Nkyang nzaan byyi a̱kpa na a̱ bvwon ni da ni du̱ ba̱nbvwat bu̱ ndyik bu na̱non.
Nyam zaan byyi a̱cat a kpa nba na, sa̱rei bu̱ nkyang ba̱shekkwot.

Ka̱srong:Jju Wikipedia Outreach
Kpa (du̱jem)

**Kpa** Nkpa̱ a̱yet du̱wat ti ba nsaai nkkang bu̱ npfong a̱u ba̱ryyat u̱ ma̱mmwuk au̱ du̱jem ni. A̱kpa ka̱pffun an sshi an yya ji ba ssha a̱ na tung a̱ tyyi a̱ na̱ sak a̱ bu̱ na̱ ssha a̱ ̱rop a̱u a brik a̱n yya du̱kwang tu̱̇yring ni. Nnyai ba yin yya pfong di sruk kpa a̱n jem bu̱ kpang ji ba shap ni. Ka̱pffun, a̱kpa a̱n sshi an yya ji ba u̱ na̱ jang a̱ rop a̱ wwon u̱ na̱srong ba̱gu̱ngang ni wwon a̱ na rop a̱ tung a̱ kup di a̱kunkang ka̱ma nu a̱ nu hwuun a̱n bvwo sam ba̱hyom ni. 
Du̱wat n sshi ba yya a̱ ga yyat bvwan a̱kpa a̱ tung a̱ tyei u̱ ka̱tswa ni ba ga na shai ba̱hyom. Kpa Kạ̱za na Gutenberg na̱ yin zzu ni, nkpa yin yet ka̱tsitsrang ka ba zzu an dwak a ni ni. 
Da̱ ni di zu ndyi ni, kpa nkpa yet du̱jem ti byyi swap ni, nyyi na ba ssha a̱ ka ba̱nyet an bvwak a̱u a na̱zzu ka̱myimm nwun a̱ma̱nte ba ssha twang ni. Kpa ssha u̱ yet a̱jinjing a̱huhwa nu a tung tyi ni, du̱ ku yet nkkang nkyang a a yya au ryyi ni ba, bu̱ a̱huhwa ka̱yat npffa a̱u ku yet kyang a ka̱yat ka̱ryong a kpa ryyi au yya au̱ ku naat n bvwot u swat-ka̱sa na ni. Kpa na̱ sshi nbvak ni ssha u̱ yet bu̱ zu̱zzwa a̱u ma̱mmwuk a̱u nkyang nzaan na cat a rot a̱ssu bu̱ ryyi bvwong ni. Ka̱ram ka̱yaan ku yet a̱kpinkprang a gu n wwang kyang a a̱ cat ni.
Ba na zzap a̱kpa u̱ na̱bva a̱bvwan bu̱ nkyang nzaan au a̱ na ssha a̱ bat a ba jji rot a̱ ga n na̱ zzap ni. Ka̱ram ka̱yaan ba shai a̱kpa a̱ bat saai bu̱ twang a̱kpa ka a ssha u̱ kkwak nat i ka̱ryyi ni.
Yya swat bu̱ yya nkyang ka̱pffun a̱ shei du̱wat ti a̱kpa na yi n dyyi ni, a̱kpa a̱n sshi a̱nyyi na ba tyyi u̱ diwan ni a mun pfwong ba ma twang a naat i a̱ mun rot a̱pffo u hok.
Ka̱zzu a̱kpa ka ni a̱ brang ba̱nyet ba a̱ sang du̱wat ti ba nu n twang di a̱ssu nba na ni, da ni di ba̱nyet a̱tutwan ni.

Ka̱srong:Jju Wikipedia Outreach
Kpai

**Kpai** a̱ yet ka̱ngbap nkap tak. Kpai a̱mi yet a̱kok cot rwam a̱ bra̱ng na̱ta̱nhrung bu̱ a̱zuang.

 
Ka̱srong:Jju Wikipedia Outreach
Kpang

**Kpang** Tsok (a̱u kpang) a̱yet kyang a̱̰ ba yya ku swat ryiryit ba̱t ni u̱ sshi shishrek bu̱ a̱minarat a̱u nkyang mina̱ra̱t. Ba za̱ saai a̱za̱ccu amina̱rat an sshi, ka̱yyrak ka̱sap, bu̱ ryen na ba̱n yya ni.

Kpaṉg ashyi kashyyi tat: a̱u igniyos nkpang, sedimentari nkpang bu metamofik nkpang. 

Ka̱srong:Jju Wikipedia Outreach
Kpang a̱hwa

**Kpang a̱hwa** Nji a̱yet ka̱bvwa ka a̱ wat ba̱sok ba a̱n trung nkyang a myim u̱ wruk ka̱yat rwam ka ni. Ki a̱ mi ba nwot a̱ tung a̱n yya ba̱tyak ba a̱ wuut ni. Kpang a̱hwa ji sshi swa u̱ tai bu̱ na̱man jok.
Kpang ahwa ji trung nkyang nyai kayat rwam  u duwat ti ba tung a tyei u batyak ni.
Nama-cwang ndang a a̱ sshi ka̱yat kpang a̱hwa (nephron) ni a̱ mi a̱yet na̱bvwa na a̱ yya pfong waat ba̱tyak ba. Nna a̱ mi a̱ yet ndang ba̱sok a a̱ waat a̱ bvo trung nkyang a a̱ tung a̱ tyei a̱n yya ba̱tyak ba ni. Nkyang a ni mon bu̱ nyyi na nyai an nkyang a zu ya ni bu nyyi na nyai u̱ du̱wat ti rwam ku n bvwui nkyang ya na bvwan an yya tswa ncet rwam bu̱ nkyang du̱nok nkap ni. Yya ji nyam ji zzwa na̱won ni bu̱ na̱non na n yyat tung a̱bvui nkyang a̱ wwut i u̱ rwam ni a̱ yet kyang a nyai u̱ yya pfong di cong u̱ kassu ka a̱ bvwon bu̱ yya ji ba̱sok ba n cong ni .

Kpang a̱hwa nbyi bvak an yya ji rwam a ku n cong bu̱ du̱kunkrang rwam bu̱ cam nkyang a na naat cucrak konzan ka̱ram .

Ka̱srong:Jju Wikipedia Outreach
Kpat (du̱ryem)

**Kpat** Nji a̱yet wap a Akpat ba̱ ryat ni. Banyet ryat wap Kpat ba̱ sshi Kaza Naijiriya, Ga̱na, Kemerun, Bini, bṵ Togo bṵ Katak Nijar bṵ Caat bṵ twcuu ba̰ a̱̱ Ivori Kos.
A̱ Naijeriya, kpat a̱mi ba ryat ba̱gungang a̱zagbang ka̱za nu, wwon Kpat nshyi ba̱ ciccong a̱za̱gbang Kwara, Kogi bu̱ Benuwe. 
Ba Sitet (au acecet Nankrang) u̱ ba n dyat kpat ba̱gungang ni a̱ yet Kanou, A̱kaduna, Katsina, Daura, Gobir, Zaria, Sokoto, Birnin Kebi, Gusau, Dutse, Hadeja, Bauchi, Misau, Zamfara, Gombe, Nafada, Maiduguri, Yobe, Yola, Jalingo, Jat, Lafiya, Nasarawa, Minna, Kontagora, Keffi bu̱ Abuja.

Ka̱srong:Jju Wikipedia Outreach
Kop

**Kop** Nkpa̱ a̱yet top ka̱bvwa ka a̰ na mon ka̱won ka̱yat ka̱hwa bṵ a̱na nu ni. Ka̱yemi ka̱won ka̱yat ka̱hwa a̱̱ naa ka, ka nshai nkyangya na. Ku̱ ba byin ka̱won, ba na tyet ryik kop a a̱mon a̱naa nu̱ bṵ ka̱won ka ni. Nkpa a̱yet ka̱ba̱ntop uya a̱ shyi ka̱tak ka̱hwa ka ni. Kop yaan shii, yaan u̱ sshi ba.

Ka̱srong:Jju Wikipedia Outreach
Kp (zuzzwa twang)

**kp** A̱yet zu̱zzwa du̱twang a̱ nwap nzaan an byrim ka̱byen Afirika.

Ka̱srong:Jju Wikipedia Outreach
Kpatak

**Kpatak** Kpatak a̱yet kyang a̱ ba yya a̱ ga n hwuun kpai tak a̱ hok ansham ni. Kpai ssha u̱ swat a̱mi u̱ na̱bvwa bu̱ na̱ram ma ku ssha byyi a̱du̱dam ma ku̱ kpatak n sshi ku̱ na hwuun a̱du̱dam a̱yyu a bvo yet kyang ba̱gwai. Ryyi kpatak yin cong ciccrak bu̱ pfwong, ma ku cong su kpang, a̱kpatak a̱yet nkyang ba̱gwai. A̱kpatak a̱yaan a̱yet a̱nyyi ya hwuun u̱ na̱bvwa npfwong, dani di a̱nyyi byyi tswam an hwuun na̱ta̱nhrung u na̱bvwa npfwong ntswam ni. 
Ku zu bvu ccang brak, a̱kpatak a̱ ssak yya ji ba n na yya ni bu̱ ka̱ram ka, a̱cecet bu̱ a̱gugha anyyi nu ba̱nyring ba na tyei an yya du̱yywa ba̱gwai bu shusham ni.
Ka̱pfun, a̱kpatak a bvwon u yya bu̱ ryyi bṵ zang ji. A̱yaan a̱yet a̱hyom a̱ byyi bu̱ ka̱tak ka̱ntai ka bu̱ ndyik a ba n grang ni awon a̱ byi ahyom san.
Anyyi Man-caan na ba̱nyet ba a̱ kan tyyi du̱yrek u̱ yya a̱kpatak ba yya ni, a ssha yet anyyi nkyang byyi cet bu̱ zang awon a bvo na yya na byyi shok bu̱ du̱dang ccang, ba bvo ma na̱ ryap a ku̱kwak nkrum. 
A̱kpatak a̱yaan a̱ byyi pfwong a̱ n byyi ba n na yya ni, da ni di a̱cecet bu̱ agburdok anyyi nu a̱ nu kup kpai ji a bu̱ kpang shing tak ji ni, ba na ku yya a̱n ban tsok bu̱ nwaai na̱yit. Na̱yaan a̱yet a̱nyyi nyya konzan ta̱kai npfwong rot na yet a̱hyom tyi bu̱ tun a ssha u̱ na̱ brak n tyong ncci bu̱ a̱nbvwo au̱ a ncong ka̱ccet nat gbang.
Nyyai ka̱tsitsrang, ba yin yya a̱kpatak di a̱kpa (a̱kpa-tak) kon au̱ a̱ruruk nkyang nzaan, ma ka̱pffun ba yya di nroba bu̱ nkyang nzaan na ba yya ni.

Ka̱srong:Jju Wikipedia Outreach
Kpatsan

**Kpa̱tsan** Sot nhwon ji a̱ sshi nna̱macwang ncen byi a̱zu̱zrak ba̱shekkwot ni, ba byyi nkup ba̱gungang bu̱ a̱kyikyet ngyep nkpa nu a̱ ba hwuun ndwam ma nyyai u ba̱shekkwot bani.

Ka̱srong:Jju Wikipedia Outreach
Kpa̱tak

**Kpa̱tak** kyang a ba tyei an hwuun du̱nya tak ti hok ansham ni. Du̱nya a̱yin ssha u̱ cong a̱mi ma ku a̱kpatak an sshi a nu ryyi ka̱ccet  ka naat ahwa. Ba yin yya a̱kpatak an hwa pfwong ma bu naram na ssak na brak a tyyi kyang ncaan bu gugwai.A̱kpatak an sshi ba̱gungang u̱ ka̱sa ka ka̱pfun. a̱kpatak na̱mawon a̱n sshi a̱kpatak ba̱cecet a̱n sshi. nzan takyei a̱kpatak zu sshi mi ka̱pfun. a̱kpatak bu a̱kpatak nroba a̱mi zu̱ sshi mi sshi ka̱pfun.

Ka̱srong:Jju Wikipedia Outreach
Kpa̱tsan

**Kpa̱tsan** du̱yrek ti ni yet ti nyyi tyak wap nhwon na byyi a̱katuk nkup ni. Ba yet a̱kpak nhwon nu a̱ sshi a zuzrak ncen sang a̱mimyat ba̱shekkwot a̱nyyi a̱ccwang ncen bu̱ ndu̱dyeng ni.

Ka̱srong:Jju Wikipedia Outreach
Krong

**Krong**  tssa trung au wa ba̱pyyi au nkyang nzaan na ba wui tup au a cat ryyi ka̱bvwa ni, nyyi na a̱ ya manan bu̱ kyang a ba tup ni au pffut kabvwa ka ni.
Kyang a ba krong ni nkpa a̱ mi yet ba̱pyi ba ba rak ryi ni ka̱bvwa ka wwon ba rai du̱wat ti a̱nyeyyu na n cat ni ba a̱ bvo ya ma̱nan bu̱ kyang a ba n tyi ka̱ssu ni.[1][2][3][4] Na̱kon na a̱ byi ka̱kpyang ka a̱ ba tyi ba n byi du̱wat yya di nkyang a ba tup ni au byyan ka̱bvwa a̱ tyei du̱shushuk bu̱ bvwa du̱kkwu hywai ni au ba wui cat a̱ ryi u na̱bvwa na ba kap an nntup nkyang ni au nasa au nabvwa swat hywap wun bu pfui bu ambvwo au nabvwa npfong ni ami ba na krong.[4][2][5] Pfong a ni mon bu̱ yya ku̱yak u̱ bvu byyi kpungtun ka̱yemi, ku̱ ba krong ba ku na ywai yya ji nkyang na nu n dai ni wwon a̱ bvo ma̱n tyi sum a ku tai nkpa ba.[6]

Ka̱srong:Jju Wikipedia Outreach
Kruk (du̱ryem)

**Kruk du̱eyem** A̰u Kruk (ca̱n kruk) nu a̱yet a̱gba̱dang wap u̱ ba ryyat Pilato sitet a̱ naijeriya ni. Du̱ryem ti byyi nkpungtun wwon ba ryyat du Kruk du̱ryem sa̱rei  a̱ryya nabvwak a. A̰u ni, kruk du̱ryem a̱ sshei su̱nat u̱ ka̱byen a̱kpat. [1] Cincong ca̱n bu̱ nincut du̱ryem ti ni maai ggaai an wap. shishrek a̱ miliyon a̱yring (2010) Ba̱nyet a̱ ryyat wap a.
Wap Berom nkpa yet duryem ti ba ryat an kkwan na nyai kayat njat nisu kpang azagbang katak Barkin Ladi bu Riyom kaya sitet Akadunaq.[3] The Berom population distribution culminates at the edge of the Jos plateau in Sopp chiefdom of Riyom Local Government Area.

History
edit
The Berom have a link to the Nok culture, a civilization that existed between 200 BCE to 1,000 CE.[4] Generally, the Berom speakers are identified to live in the core Jos Plateau and down the low plains of Kaduna State.[5]

[[Ka̱srong:Wp/kaj]jju wikipedia outtreash]
Krumm

**Krumm** A̱yet kyang a ba rop a̱ wwon a̱u shim ku yet kyang ka̱shei a̱u ka̱tan a̱bvwan a̱u zang npfwong ni u ka̱byen a̱u tsa̱kkat a̱bvwan a̱u swat ba̱nyeyyu ni. Pfwong a krum zu byi ni mon bu̱, a̱shei, jujok twang bu̱ asaai.
Krum yin yet kyang a wruk nyyai u̱ yya a̱bvwan a̱nyyi na  byyi a̱huhwa kpungtun a n̄pfwa a̱nyeyyu ni. 
Ka̱pffun,sa̱rei yya nkrum a̱ sshi an yya ji ba nhwa za tyyi shok u̱ swat ba̱neyyu ni. Ku ba̱nyet ya du̱tyok a kan ta duwan.
Krum ji ba n yya pfwong u ka̱byen ni a̱ mon bu̱ sarei ka̱srong nkrum ka a sshi u̱ kat a ni (apyipyyi, bṵ tswa nkrum) ku sook yya ji ba ndyyi krum ji ka̱yemi ni.yin sshi nyai a rya.
Yyya pfong di yya a̱shei yin sshu a̱ rya na a̱ bai 100,000 di zu̱ n wui byi ba̱nyet bu̱ ka̱bvwa ka a̱ ta̱twang a̱ mi ni. [9][10] Instead, non-monetary societies operated largely along the principles of gift economy and debt.[11][12] Ku a̱shei a̱n sshi to ba ru yet kyang akatyibbanyetcen aṵ banyet ba nubyet barandwan ni.[13]

Tada banyet u kasa ka a yin cing a bu̱ wruk bu̱ yya abvwan bu̱ krum. Tswam shekel anyyi Mesopotamian a yinnyet kyang mai wwonba yya pfong di swat ryet nkyang bu̱ tswa nkyang.[14] The first usage of the term came from Mesopotamia circa 3000 BC. Nankrang kayat Americas, Asia, Africa bu̱ Australia a yinyya pfong nu agyungyananyyinkyang bashekkwot, the shells of the cowry (Cypraea moneta L. or C. annulus L.).

Ka̱srong:Jju Wikipedia Outreach
Kuba

**Kyuba**, [c] Ba ka̱ bvwo bu̱ Ka̱byen Du̱tyok Kyuba, [d] ka yet ka̱byen a̱katyyi ba̱shekkwot, a̱ a̱tyyi ka̱byen a̱latyyi ba̱shekkwot Kyuba (a̱gbadang Ka̱byen akatyyi ba̱shekkwot, Esla de la Juventut, bu na̱mabyen a̱katyyi ba̱shekkwaot 4,195 a̱ tyong a̱krang a̱gba̱dang nkyei ba̱shekkwot u. A̱ sshi a̱cicrak ka̱bvwa nu a̱za̱gban ka̱za Nkyei Ba̱shekkwot, Ka̱ggwut A̱nwak Mekziko, bu̱ Kyei du̱yyu ba̱shekkwot Antatika a nmon ni.
Akpai ban yei kuba kapffun ni a̱byi banyet nyaai a̱nbannaai 4th millennium BC, bu̱ banyet Guanahatabey bu Taíno a̱srwang a̱ kpai a̱yu ka̱ram du̱tyok du̱kwa supen nyaai sencuri swak bu̱ pfwon.
**Havana** Ami a̱yet a̱gbadang ka̱nkrang a̱bvo yet ka̱pri du̱tyok ka. Kyuba a̱yet a̱mba tat byi ka̱tswa ba̱nyyeyu a nebyen Karibiyan assup Haiti bu Dominikan Repoblic, a̱sshi bu tswa ba̱nyeyyu miliyon swak. A̱rau sarei nakrang Karibiyan di a̱kpai ka̱byen.

Ka̱srong:Jju Wikipedia Outreach
Kubaca

**Kubacha** (Tinor: Uhucha, JimUhuca) Nu yet ka̱nkrang ka̱yat nsat Kagarko u̱ ka̱byen nwap Koro ka̱yemi A̱gwam Koro nu nan shyyi bu swa̱t a ka̱yat a̱sat ka̱tak A̱ka̱duna sitet u̱ ka̱bye̱n a̱katyyi Naijerya. ka̱nkrang ka a̱ byyi ka̱bvwa tsso̱p pfwo̱ng. A̱ byyi̱ nkya̱ngya̱ ba̱gungang nna mi a̱kwwat a̱ccu ba̱nyet ba̱gungang a̱nat i ka̱yemi rot ba̱ byyi du̱swak ka̱yemi ba̱t. Uhuca a̱byyi a̱tsatsak ka̱kpri bu a̱bvan ba̱gungang.ka̱byen ka a̱ byyi̱ ka̱ryyi jem a̱wa̱sika a̱won bu byyi nkyingya na ba kap ni ba̱gu̱ngang nkyingya a̱ya ba kap ni a̱ tyyi ba̱nyet ba̱gungang a̱ cong ka̱nkrang ka a̱ byyi mon du̱ccu a̱ tyyi ba rai ansham ba.
Kubacha a̱ biyy bu rong ba ka̱yat du̱ryya ka̱pfun rot ba̱nyet bra̱ng ka̱byen ka a̱ ba ryyi ba̱ryyat nba a̱won ba byyi bu rong mba na a̱ tyyi pfowng bvak mba na a̱ rai bat.

Ka̱srong:Jju Wikipedia Outreach Zonkwa 2025
Kudaru

**Kudaru** Kudaru a̱ye̱t ka̱nkrang u̱ ka̱ ba̱ cinco̱ng sa̱t Lere a̱ sshi Ka̱tak A̰ka̱duna Ka̱tak a̱ A̰kaduna Site̱t a̱ Na̱ijeriya ka̱tyyi. Zu̱zzwa̱ tsso̱p pfwo̱ng nji yet 811 .
   

[[Ka̱srong:Jju Wikipedia Outreach Zonkwa 2025
Kujama

**Kujama** Nu a̱ yet ka̱nkra̱ng ka̱ a̱ bra̱ng sa̱t ka̱byen Cikun ni, ka̱yat a̱gba̱dang sitet A̱ka̱duna a̱ katyyi ka̱byen Naijerya ka̱ ni. [2] Ka̱tswa ka̱byen ka̱ a̱ shyi ka̱yemi ni a̱ ye̱t 800. [3] Ba̱nyet ba̱ a̱n shyi swat a̱ ka̱byen ka̱ ni a̱ shyii cci kop swak bu a̱hwa bu cci a̱kumbvuyring bu nswak a̱kutat bu a̱tuyring 12,967. [4] Yya̱ du̱wwok nwun bu̱ shoi ka̱bvwa, ka̱nkrang ka̱ a̱ wum a̱ta̱nom wwon a̱ shriim a̱ta̱tuk ka̱.

Ka̱srong:Jju Wikipedia Outreach Zonkwa 2025
Kup

Kup a̱yet a̱kpau au̱ a̱ka̱k kap rwam u̱ a̱ sshi ka̱yat nkap rwam a̱kpok nyam ni. Kup nkpa bra̱ng kpikpit nkap rwam, n kpa yya a̱shong bu̱ a̱sai nkyang u̱ a̱ sshi ka̱yat ba̱sok bu̱ ba̱shekkwot rwam ba, a̱ brang rwam a wwon a̱ ta̱gbak ka̱ccet. Nkup a ka bvwon u̱ bvwon an swap, n na na̱ad bu̱ du̱byit na ti wwon a̱ tyyei ka̱sak ka rwam a̱yin kun dyyi a̱ta̱sa ni. [2] Kup swat ryet rau ba ma ku byyi cet u̱ swat kpau, wwon u̱ yya npffong ba̱gu̱ngang.

Ka̱yat rwam a̱nyeyyu ka̱ram nbyin, a̱ byyi nkup a tat cci tsat ni [300], a̱kpok nna a̱ na sshi ndung ka̱ram rai ka, a̱ wwon cci swa bu̱ a̱kutat (206) na ssa̱ng a̱ccu na u̱ hung a̱yin, a̱gbadang nkup u sa̱rai nu a̱ sshi an byit tak ji wwon ka̱ba- cincong ka a̱ sshi u̱ pfwo.

Ka̱srong:Jju Wikipedia Outreach
Kup ndyang

**Kup ndyang** A̰gba̱dang a̱pyinpyai nkup a̱ hyruk a̱katyyi a̱won a̰ gnrang a̱ntazwa ka bu̱ ka̱tak ka. Nkpa bra̱ng a̱gbu̱gbang a bu̱ nkap a̱tak a.

Ka̱srong:Jju Wikipedia Outreach
Ku̱rowesiya

**Kurosiya**, A̱yet Ka̱byen a̱katyi̱̇ Yurop ka kwang a̱n ghep nkyei ba̱shekkwot Adriatik a ni. A̱ ya byit bu̱ Slobeniya bu̱ Hungari a̱za̱gbang ka̱za, Sabiya a̱za̱gbang a̱ta̱ntson Bosiniya bu̱ Herzegovina bu̱ Montenegro a̱za̱gbang ka̱tak bu̱ Itali a̱za̱gbang a̱jenshring. A̱gba̱dang ka̱nkrang ya du̱tyok u̱ a̱yet Zagreb. A̱ ya kyei ka̱byen ka̱mak kilomita kop nswak npffon bu̱ a̱kutat bu̱ cci tsson bu̱ nswak a̱kumbvuyring bu̱ a̱naai (56,594) wwon a̱ byi ka̱tswa ba̱nyet miliyon a̱tat bu̱ cci a̱kumbvuyring (3.9m)

Ba̱nyet ba ni a̱ yin bu̱ nwwa ka̱byen ka ka̱ram a̱ ya ka sshi an kkwan Illyria a̱nyyi Roma, an gbam ncei sencori a̱mba 6. Bai an cei sencori a̱mba 7, ba ya tung a̱n yya kkwan na byyi sot swa ni. Kurowsiya nu a̱ yin yet ka̱tsitsrang ka̱byen ka a̱ ya du̱tyok du̱ccu nka ni ka̱tuk 7 June 879 ka̱ram du̱tyok Duke Branimir. Tomislav ka̱tsitsrang A̱gwam u̱ du̱rya 925, a̱ tyyi ba sook ka̱rak ya du̱tyok. Ka̱ram ka ba bu̱ n nwwa a̱gaga a̱nyyi cat a̱ntyok sook a̱kprok du̱tyok ka̱ram ka du̱tyok Trpimirović dynasty tu n tyak ni, ka̱byen ka a̱ nnwwa mon bvak bu̱ Hungary u̱ du̱rya 1102. U̱ du̱rya 1527, ka̱ram ka zwang Ottoman zu nza ni a̱gba̱dang ka̱ryyi jji trwang du̱tyok ka̱byen ji a̱ tssa  Ferdinand I a̱nyyi Austriya na ssok akprak dutyok ti. An hywan swak u̱ du̱rya 1918, na̱byen sitet Slovenes, Croats, and Serbs, ba ya du̱tyok du̱ccu ba nyai u du̱tyok Habsburg, a tat a wruk ka ya Zagreb, wwon bu̱ tat hywan swak u̱ du̱rya 1918, tu brak tyi ka̱nkrang du̱tyok Yugoslavia.

Kuriwseya a̱yet ka̱byen ka kan nat gbang ni wwon a̱ byi yya shai zwa ji byi cet ni. [9] Yya npfong, na̱bvwa npfong bu̱ ku̱yak ami a yet nok ka̱byen na. Yya cong tsaak a̱ssu a̱mi a̱ byyi du̱wat tung zwa ka̱byen ji, bu̱ ba̱nyet nwwai ka̱byen ka ba tat miliyon 20 u̱ du̱rya 2019. [10][11][12]

Ka̱srong:Jju Wikipedia Outreach
Ku̱yak syang

**Ku̱yak syang**n kpa yet yya ji ba na n tyei ba̱shekkwot an nkyang a ba tup ni ka̱ram sang za a̱ ga nbrang rai nkyang u̱ na̱bvwa ku̱yak bu̱ na̱bvwa a̱mbvwo bu̱ hok a̱nsham. Irrigation has been a key aspect of agriculture for over 5,000 years and has been developed by many cultures around the world. Irrigation helps to grow crops, maintain landscapes, and revegetate disturbed soils in dry areas and during times of below-average rainfall. In addition to these uses, irrigation is also employed to protect crops from frost,[1] suppress weed growth in grain fields, and prevent soil consolidation. It is also used to cool livestock, reduce dust, dispose of sewage, and support mining operations. Drainage, which involves the removal of surface and sub-surface water from a given location, is often studied in conjunction with irrigation.
Kwantswam

**Kafanchan** ( Tyap: Fantswam; Nikyob: Mangyang) a̱ yet ka̱nkrang ka̱tak ka̱byen A̱ka̱duna sitet, Naijeriya. ka̱nkrang ka a̱ shyai a̱tsatsak nkyang rot ndyen swrap jirgi ka̱byen a̱n shyi ka̱yemi. Ka̱nkrang ka shyi a kāpfwok a̱nyyi nkkwaan na nyai a̱za̱gban ka̱tak ni bu a̱za̱gbang ka̱za nyai a̱ta̱ntson bu a̱jenshring a̱nyyi  Nigerian railway cooperation, ba nok u̱ du̱rya 1927. Ndyen na mon ka̱byen Port hacourt, Enugu, Kwantswam, Kuru, Bauchi bu̱ Maiduguri. U̱ du̱rya 2007 ba̱nyet ba shyi ka̱nkrang ka ni a̱ yin yet ba̱nyet 83,092.

Ka̱srong:Jju Wikipedia Outreach Zonkwa 2025
Kwoi

**Kwoi** (Bada: Kwain) Ka̱nkrang a̱mi a̱nshyi ka̱yat ci̱nco̱ng sa̱t Ba̱da bu̱ du̱tyok A̱gwa̱m Ba̱da, a̱zagba̱ng ka̱tak Si̱te̱t A̱ka̱duna a̱za̱gbā̇ng a̱ka̱tyyi Na̱ijerya̱. Ka̱nkra̱ng ka̱ a̱ bzyii ka̱rak tsu̱op bu̱ pfo̱ng ba̱ryat ka̱yami

{{INTERWIKI|Q104
Kworiya

**Kworiya** (Kworiya: 한국; RR: Hanguk a̱za̱gbang ka̱tak Kworiya, a̱u Kworean: 조선; MR: Chosŏn a̱za̱gbang ka̱za Koriya) a̱yet ka̱ggwut a̱kpai a̱za̱gbang a̱ta̱ntson  Asiya 
a̱mon ka̱ggwut Kworiyan (한반도; 韓半島; Hanbando a a̱za̱gbang ka̱tak Kworiya, or 조선반도; 朝鮮半島; Chosŏnbando a a̱za̱gbang ka̱za Kworiya wwon ka̱yat ba̱yaan ba a̱ sshi a̱ta̱sa Kworiyan ni), Jeju, ka̱byen a̱katyyi nkyei ba̱shekkwot, bu ka̱byen a̱katyyi nkyei ba̱shekkwot ka ba n yei smaller ni. Nyyai angbom nzwang ka̱sa amba̱hwa (II) u̱ duriya 1945, ba ka̱ tryai a cicrak ndan 38th ka̱yat ba̱nyet a̱za̱gbang ka̱za Kworiya bu ba̱nyet a̱za̱gbang ka̱tak Kworiya madei, (Ba̱nyet byyi du̱tyok ka̱byen du̱tyok Kworiya:DPRK) bu Āzāgbang katak Kworiya (Ka̱byen du̱tyok Kworiya:ROK). Kozan mba a̱ ssa̱ng du̱tyok du̱ccu mba nyyai u̱ du̱riya 1948 wwon na̱byen na̱hwa na a̱yin kwan zwang Kworiya ji nyyai u̱ du̱riya 1950 si tat du̱riya 1953. A̱kpai u a̱ byyi a̱sa̱mon bu Caina a̱za̱gbang ka̱za wwon bu Roshiya a aza̱gbang ka̱za anza̱nshring wwon Japan a̱ ba̱ ggai a̱za̱gbang ka̱tak a̱ta̱ntson Kworiya.
Kyangya

**Kyangya** Kyang a̰ a nu ya ku na̱ brang ka̱yat rwam ni. Ku̱ ssha u̱ nyyai u̱ ka̱kon, nyam a̱u nkyang nzaan na byyi nkyang kpu̱ngtun a̱ waat cet, du̱hywu, nok rwam a̱u a̱ tyyi rai bu̱ ka̱brang ni.
Nkyang na ya nkyung ya na a̱ tyi ka̱yat rwam wwon a̱ na̱ crwa na tyi yya ji rwam a ku nu n na̱ ra tyi ni na byyik a wrakbcet bu dukunkrang bu jji bu brang rai kayat rwam.

Da̱ ni di nkyang na n bvwon ni a̱ mi yya ba̱ya ji bu̱ shai zang swat nba ji zu nbvwon miyang.

Ka̱srong:Jju Wikipedia Outreach
Kyei Bashekkwot Indya

**Kari Bashekwot Indiya** A̱gbadang kyei ba̱shekwot Indiya nu a̱yet a̱mbatat kyei bashekwot u kasa ka a̱ cump 70,560,000km. A̱byi byit bu̱ A̱siya ka̱za ka, ajenshring asshi bu̱ Afirika, Australiya asshi atantson. Ka̱tak abyi byit bu̱ Ka̱tak agbadang kyei ba̱shekwot bu Antactika.
Ka̱srong:JjuWikipedia Outreach

The Indian Ocean is the third-largest of the world's five oceanic divisions, covering approximately \(70,560,000\text{\ km}^{2}\) (\(27,240,000\text{\ sq\ mi}\)) and is bordered by Asia to the north, Africa to the west, and Australia to the east. To the south, its boundary is defined by either the Southern Ocean or Antarctica, depending on the classification used. It includes major regional seas such as the Arabian Sea, the Bay of Bengal, and the Andaman Sea. Size: It is the third-largest ocean, covering about 20% of Earth's water surface.Borders:North: AsiaWest: AfricaEast: AustraliaSouth: Southern Ocean or AntarcticaRegional Seas: It features several large marginal seas, including:Andaman SeaArabian SeaBay of BengalLaccadive Sea
Kyei Ba̱shekkwot China

Kyei ba̱shekkwot a̱za̱gbang ka̱tak Caina a̱ mi yet kkwan nkyei ba̱shekkwot a̱nyyi a̱gba̱dang nkyei ba̱shekkwot Pasifik a̱za̱gbang a̱jenshrinǵ́́́́. Ku ya byit bu̱ a̱za̱gbang ka̱tak China ka̱ ya ka̱tak bu̱ Indochinese Peninsula a̱za̱gbang a̱jenshring, a̱za̱gbang a̱ta̱ntson bu̱ islands a̱n yyi Taiwan bu̱ northwestern Philippines (mainly Luzon, Mindoro and Palawan), a̱za̱gbang ka̱tak bu̱ Borneo, Eastern Sumatra bu̱ the Bangka Belitung Islands, Ku ya kyei nkkwan miliyon 3,500,000 km2 (1,400,000 sq mi). Ku yya nkyang bu̱ East China Sea an du̱wat Taiwan Strait.

Krum dola $3.4 trillion ka̱yat $16 trillion an yyi ka̱sa nu a̱ nwwai an dang ka̱ccet ba̱shekkwot ni a̱ swrap du̱yyu bashekwot Katak Caina u̱ du̱ryya cci kop swa bu swak bu a̱ku̱tat 2016. Du̱hyyu bu̱ gas a̱ sshi ka̱yemi.Ba nbvoi au pyemm hwon ka̱yemi nyyi ji bai a̱tswa swak bu a̱naai 14 ka̱yat  ncci ū̇ ka̱sa ka ni ka̱yemi u̱ du̱rya cci kop swa bu swak cicrak 2010.

Nabyenna bashekkwot ba krang ni a̱za̱gbang ka̱tak The South China Sea Islands, a̱ssang a̱zap nata̱rwak archipelago clusters agbok a̱ccwang u̱ a̱yet ka̱byen bashekkwot,islets(cays bu shoals), reefs/atolls bu seamounts an tyei zuzzwa twang an cci, a̱yet kyang a ban tu du̱gung u̱ nabvwa du̱tyok mba nabyen na. tu du̱gung a̱ tyyi ba shai a̱yiyrek a ba nun yya pfwong an kyei bashekkwot a ni.

Ka̱srong:Jju Wikipedia Outreach
Kyei ba̱shekkwot

**Kyei bashekkwot** A̱yet a̱gba̱dang nbyit ba̱shekkwot ntwak. Nama̱n kyei a̱n sshi a̱zugak nkyei ka. Kyei a yet a̱gba̱dang nkyei ka̱sa nu a̱gba̱dang nkyei ba̱shekkwot ka̱sa nu. Nkyei nzaan byyi tsakkat ka̱sak a̱mba̱hwa da̱ ni di nyyi Mediterenean bu̱ nzaan na a̱kkw̱ot na̱byen na cat ra a̱ ttyi ni. 
Du̱myimyat  ba̱shekkwot ti ku bvwon ba̱zunzan, tu ra ran a̱ nanu wwai a̱gbadang ncen ti won u̱ byyi cet ka shek nwwa u̱ du̱yyu ti; ma ku̱ bvwon a ni yet ban tywat a̱mi ka kpa̱ cam krang nkyei a. Ntwak nna a̱mi yet a̱gba̱dang a̱tswa nu̱ an kyang a̱ byyik ka̱yat ba̱shekkwot ka an kyei ba̱shekkwot a. Ba̱shekkwot ba a̱ man byyi nkyang nsso na a̱ pyyem nyyai a̱ccwang ntswa na a̱ tyei  nhyyu ni su kpang bu̱ na̱kon bu̱ a̱cecet nyam da ni di zzom ba̱shekkwot, bu̱ hwon ji a̱ swat ka̱yat ba̱shekkwot ka ni.

Ka̱srong:Jju Wikipwdia OutreachA̱
Kyei ntazwa

**Kyei nta̱zwa** Nkpa̱ ayet a̱zu̱zrak a̱kpai u̱ a̱ sshi a̱katyyi tazwa bu̱ ka̱byen ni, ku̱ a gbyet a̱ssu u̱ ccang nyyai ka̱byen ni. Ku mon bu̱ a̱nunyan tazwa bu̱ a̱kpai tazwa nu. A̱tatuk, kyei ntazwa na yet bu̱ ryin won u̱ byyi na̱ta̱ngwat na ta̱sang a̱ kup ka̱bvwa ka. Won nom ka̱ram ka̱yaan bu̱ hywan a̱ na sshi a̱ntazwa nkyei a.

Ka̱srong:Jju Wikipedia Outreach
Kyikyak

**Kyikyak** A̰yet kyang a̱ ba nok tat du̱ jinjji ni wwon a̱tsutsswai a̱kunka̱ng a̱yu̱yok kyikyak a̱n sshi nji ba na tat bu̱ jijjyi ji ba na tat du bvak, wwon a̱ trak ka̱byen an swat tazwa au̱ ban myyi a̱u ban pfwui ka̱ram ka̱yaan ba na trak kyikyak an swrang ta̱zwa an za kyang ya. Ba na yya pfwong du̱ kyikyak a̱n hwwun ka̱nugyeng. A̰tu̱twat kyikyak a̱ bvon sshi kyikyak ji ni ba na za tat bu̱ bvak a̱mi ba a̱yinjin a̱mi a̱na tat. Ba na za̱ tat a̱za̱ncei a̱ccwang a̱n sshi a̱ccwang u̱ ba na gwai zzong ka̱nu gyeng rot ban shok a̱tak nku̱ ba nu wwa ka̱yat bat. Wwon a̱yaan a̱n sshi ba na gwai ku trak a̱ka̱tyyi a̱byye-kwup a̱n sak ta̱bur. Wwon a̱n yyi nu ba na trak a̱n pfwui ni a̱n sshi.

[Ka̱srong:Wp/kaj] 
[Ka̱srong:Jju Wikipedia Outreach
Kyinta

**Kyinta** Ba bvo kpa̱ yei a̱kprak du̱nhwun, a̱ yet du̱hyyu pfolikutis, nu yet hyyu na hyok nyyai du̱tyin a̱u abvong a a̱cat na n wwut u̱ rwam a̱nayyeyu ni. Na̱maccwang ba̱mannjjit a a̱ssu na wui maai a̱ ryyi ni n na a̱ tyyi ku moi, a̱ tyyi du̱nhun wwon a̱ bvwan du̱kwu ba̱gungang a̱ kpukpa rwam a̱yin ni, madei u̱ tung dunhun bu̱ nkom nkyang a nok rwam ni. Kyinta a̱ yet du̱dom ka̱yat kpa rwam a̱nyyeyu na u̱ tyyi nhwat bu̱ du̱nhun ni.
Ku nkyinta a̱ tyyi ka̱tswa ba̱t u̱ rwam a̱yin, ba na na̱ yei gbu̱nyai. A̱kpok nhyyu nu ba̱nyet ba  shai ni a̱ nyyai du̱ na̱ma-ma̱njjit a̱ ya rot ba byyi cet a ba na ndop ba̱sok a̱yin ba ni an bvwo nkap ndwam a yya pfong.

Ka̱srong:Jju Wikipedia Outreach
Kālidāsa

**Kālidāsa** (Sanskrit: कालिदास, "Akkwa Kali (Servant of Kali)"; 4th–5th century CE) A̱ yin yet a̱zu̱zrak a̱ntyok du̱jem Sanskrit ṵ ba yin hwa di a̱ yet a̱ngwak u̱ jem a̱bvom a̱tushuk bu̱ a̱nzzup ni. [1][2] A̱kpa a̱mbvwo nu na bu̱ a̱bvom a̱tushuk a a̱ yin yet a̱nyyi Hindu Puranas bu̱ a̱huhwa nba nu. Npfong nu na bu̱ tat ka̱pfun a̱ sshi ba̱ na ntat.
Ba yin byin Proust a̱za̱gbang Auteuil ka̱yat Paris, ka̱ryyi a̱ntyok nzwa bu̱ ssha hwat. A̱tyi nu nu̱, Adrien Proust, a̱ yin yet a̱ntyok du̱twang nkyang kwak nhyyu bu̱ kpa rwam, nu a̱ yin ngyak hyyu cholera. A̱na nu nu̱, Jeanne Clémence Weil, a̱ yin wruk nyai u̱ ka̱ryi ba̱nyet ssha nyyai sot Yahuda. Proust a̱ yin ndai an bvwak a̱tyyi na a̱ yin yet a̱ntyok katolik u a̱ bvo yin su brak a̱n nwwa trong n sshi Ka̱za ni.

Kālidāsa
An cei a̱rya a̱mba 20th-Aryya a̱sa̱bvom ntyi rya Kālidāsa 
u̱ wwang a̱bvom Meghadūta

Pfwong
a̱bvom, Dramatist
wap
Sanskrit, Prakrit
ka̱ram
c. 4th-5th century CE
Genre
Sanskrit drama, Classical literature
Subject
Epic poetry, Puranas
Notable works
Kumārasambhavam, Abhijñānaśākuntalam, Raghuvaṃśa, Meghadūta, Vikramōrvaśīyam, Mālavikāgnimitram

A̱kpok swatka̱sa nu nu̱ ba bvwo ba ma̱dei bu̱ kyang a ba ni yyat a̱ tun ka̱yat ni nkpa yet a̱bvom a̱ta̱shuk bu̱ a̱nbvwo nu na.

Ka̱srong:Jju Wikipedia Outreach
L (zuzzwa twang)

**L** au l, A̱yet zu̱zzwa du̱twang a̱nbaswak bu̱ a̱hwa a̱ Latin bu̱ kpit nwap kasa na. Ba za yei a̱zanshong ka el (yei /ˈɛl/ EL), ka̱tswa els.[1]

Ka̱srong:Jju Wikipedia Outreach
Lawur

**Lawur** A̱yet ndyik ba̱pyyi na a kwang ka̱byen a̱u ban nkyang a̱won a̱ byyi a̱nan a a̱ na tyyi a̱yinyyat nkkwu ji ba ya ni. Azzong apyipyyi nu a̱yet dukwon ba na n jji nkyung ya

Ka̱srong:Jju Wikipedia Outreach
Lazuru

**Lazuru** A̰ yet ka̰bankra̱ng a ci̱nco̱ng sa̱t Lere ka̱ta̱k A̱kaduna site̱t u̱ ka̱bye̱n a̱katyyi Nigeria. zu̱zzwa ka̱bvwa̱ tsso̱p pfwong ka̱nkrang ji 811104.

Ka̱nkrang ka a̱ byyi shyi a̱gungung a tak ka̱mak mita 789 ni (meter).[4]

Nkkang nyai ndoson (History)
Lazuru a̱ mi a̱ yet ka̱bvwa ka ba̱nyet Agbiri ba yin yet ka̱son a̱n swrang ni wwon a̱ si bu̱ n shek a̱ nat ka̱bvwa ka ba n shyi ni ka̱pfun a̱za̱gbang a̱za̱nshring u̱ bu̱ a̱huhwan Gure na. A̱yin a̱ bvwo ka̱ram ka ba yi n shek ni ba.[5]

Ka̱srong:Jju Wikipedia Outreach Zinkwa 2025
La̱wur

**La̱wur** A̱u la̱wur (Ipomoea batatas) A̰ byyi bu a̱pyipyyi ba̱gungang. Wwon na nyyai sot zzop-pyipyyi. A̱ yet a̱trak a̱ ryyi byimbyai, a̱ yet swat yin yinyyat wwon kkwu nu ji ryyi ba̱tutwat. Ka̱ram ka̱yaan pyipyyi la̱wur a ban yya du̱kon a̱n wrang kyangya. Kkwu la̱wur ji ban yya ggam ba bvo na srak abvun nu a̱hywrung na kkwot ban bvan a̱hyyu.